
న్యూఢిల్లీ : ప్రధాన మంత్రి నరేంద్ర మోదీ ప్రతి నెలా నిర్వహించే ‘మన్ కీ బాత్‘ రేడియో కార్యక్రమంలో ఆదివారం మాట్లాడారు. ఇటీవల తాను కర్ణాటక బాలలతో మాట్లాడినట్లు చెప్పారు. ప్రధాన మంత్రికి లేఖలు రాయాలని బాలలను ఓ పత్రిక ప్రోత్సహించిందని, ఎంపిక చేసిన లేఖలను ఆ పత్రికలో ప్రచురించారని చెప్పారు.  బాలలకు ఉన్న అవగాహన తన హృదయానికి హత్తుకుందని చెప్పారు. దేశం గురించి, దేశం ఎదుర్కొంటున్న సమస్యల గురించి వారికి లోతైన అవగాహన ఉన్నట్లు కనిపించిందన్నారు. ఉత్తర కర్ణాటకకు చెందిన బాలిక కీర్తి హెగ్డే డిజిటల్ ఇండియా, స్మార్ట్ సిటీ ప్రోగ్రామ్స్ను ప్రశంసించిందని చెప్పారు. పాఠశాలల్లో పర్యావరణం గురించి బోధించాలని ఆమె సలహా ఇచ్చిందన్నారు.లక్ష్మేశ్వర్కు చెందిన రిడా నడఫ్ అనే బాలిక రాసిన లేఖలో తాను ఓ సైనికుడి కుమార్తెనైనందుకు గర్విస్తున్నట్లు తెలిపిందని మోదీ చెప్పారు. మన సైనికులను చూసి దేశంలోని ప్రతి ఒక్కరూ గర్విస్తారని మోదీ అన్నారు.కల్బుర్గికి చెందిన ఇర్ఫానా బేగమ్ తన సమస్యలను వివరించిందన్నారు. తాను చదువుతున్న పాఠశాల తన ఇంటి నుంచి చాలా దూరంగా ఉందని చెప్పిందన్నారు. తన ఇంటికి దగ్గరగా ఓ పాఠశాలను ఏర్పాటు చేయాలని ఆమె కోరిందని చెప్పారు.

newdhilly : pradhaana mantri narendra modii prati nela nirvahinche ‘man kee bath‘ radio kaaryakramamlo aadivaaram matladaru. iteevala taanu karnaataka baalalatho matladinatlu cheppaaru. pradhaana mantriki lekhalu rayalani baalalanu oo patrika prothsahinchindani, empika chesina lekhalanu aa patrikalo prachurinchaarani cheppaaru.  baalalaku unna avagaahana tana hrudayaaniki hattukundani cheppaaru. desham gurinchi, desham edurkontunna samasyala gurinchi vaariki lotaina avagaahana unnatlu kanipinchindannaaru. uttara karnaatakaku chendina balika keerti hegde disital india, smart city prograamsnu prasamsinchindani cheppaaru. paatasaalallo paryaavaranam gurinchi bodhinchaalani aame salaha ichindannaru.lakshmeshwarku chendina rida nadaf ane balika raasina lekhalo taanu oo sainikudi kumaartenainanduku garvistunnatlu telipindani modii cheppaaru. mana sainikulanu chusi desamloni prati okkaruu garvistaarani modii annaru.kalburgiki chendina irfana begam tana samasyalanu vivarinchindannaaru. taanu chaduvutunna paatasaala tana inti nunchi chala dooramgaa undani cheppindannaru. tana intiki daggaragaa oo paatasaalanu erpaatu cheyalani aame korindani cheppaaru.